als_Latn tur_Latn bos_Latn
Me shume se gjysma e femrave te cilat kerkojne urdher-mbrojtjeje ne gjykate, terhiqen nga pretendimet e tyre se jane dhunuar nga bashkeshortet.
Te pakten kete tregojne te dhenat statistikore ne faqen zyrtare te Gjykates se Tiranes, ku per periudhen Janar – 25 Tetor te ketij viti kane depozituar padi per urdher mbrojtjeje 700 femra, nderkohe qe per 469 prej tyre gjykimi eshte pushuar, per shkak te mosparaqitjes se pales paditese.
Eglantina Baxha eshte nje nga ato femra, e cila ndersa kishte nje urdher mbrojtjeje, bashkeshorti i saj, duke shkelur vendimin e gjykates, gjen adresen e re te saj dhe e kercenon se bashku me femijet se do t’i zhdukte.
Ne keto kushte, gruaja tenton te vetevritet duke pire nje sasi te konsiderueshme ilaçesh, por nderhyrja ne kohe e mjekeve i shpetoi asaj jeten. Ardian Baxha arrestohet per akuzen e shkaktimit te vetevrasjes te mbetur ne tentative dhe shkelje te vendimit te gjykates, por bashkeshortja per çudi ndjek procesin ndaj tij duke kerkuar madje edhe pafajesine e tij.
“Si çdo çift qe ka konflikte me njeri-tjetrin nga gjendja ekonomike, na ka çuar deri ne kete gjendje duke arritur deri ketu. Une nga depresioni qe kalova arrita deri ne marrjen e hapave vdekjeprurese por Zoti me shpetoi. Gjate kesaj kohe kam qene me urdher mbrojtjeje nga frika se nuk kisha mbrojtjen e duhur, si çdo femer tjeter perpara nje mashkulli. E kerkova urdhrin e mbrojtjes nga Gjykata e Shkodres, e mora per 15 dite, por ne momentin qe une e kisha kete urdher ai u paraqit tek une. Gjithsesi nuk ndodhi ndonje gje”, shprehet Eglantina Baxha, bashkeshorte e personit te kallezuar.
Gjate procesit penal, avokatja e 44-vjeçarit kerkon meshire, duke argumentuar se tashme bashkeshortet jane pajtuar.
“Kerkoj meshire, se ishin kushtet qe me detyruan te veproj keshtu. S’kam me çfare t’i rris femijet”, eshte shprehur nder te tjera i pandehuri Ardian Baxha.
“I kujtojme gjykates se nuk e kemi sjelle ketu te pandehurin Ardian Baxha per vepren penale te dhunes ne familje, e cila permban ne nje nga paragrafet e saj dhe kanosjen serioze per jeten. Ne e kemi sjelle per shkaktimin e vetevrasjes se mbetur ne tentative. Me ç’kuptuam nga mbrojtja dhe duke ditur rrethanat lehtesuese duket se edhe kerkon pafajesine, ajo e pranon qe ka pasur nje episod te tille”, shprehet perfaqesuesi i prokurorise.
Pavaresisht gjetjes se gjuhes se perbashket mes bashkeshorteve, perpara gjykates vepra penale mbetet veper penale, e per kete gjyqtarja e denon 44-vjeçarin me 5 vjet burgim.
“Ardian Baxha denohet perfundimisht me 5 vjet burgim. Ne aplikim te nenit 406 te Kodit te Procedures Penale, ulet 1/3-ta e denimit duke e denuar te pandehurin Ardian Baxha me 3 vjet e 4 muaj burgim”, ka dhene vendimin gjyqtarja Ardiana Bera.
“Nuk e prisja kete gjykim dhe denimin e tij, sepse une kam rregulluar çdo marredhenie me bashkeshortin tim”, tha Eglantina Baxha pas dhenies se vendimit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn